เมื่อปีที่แล้วเพิ่งผ่าก้อนใต้รักแร้ไปค่ะ แต่ตอนนี้มันเริ่มกลับมาเป็นอีกข้างเดิมเลยค่ะ พอจับก็จะเจ็บควรทำยังไงดีคะ กลัวจะเป็นอะไรร้ายแรงค่ะ
สวัสดีค่ะ อาการมีก้อนใต้รักแร้ จับแล้วเจ็บ อาจเกิดจาก ต่อมน้ำเหลืองที่โตตามหลังการอักเสบหรือติดเชื้อบริเวณข้างเคียง ก้อนไขมันที่ชั้นใต้ผิวหนัง จะเป็นก้อนนิ่มๆขอบเรียบ เคลื่อนที่ไปมาได้ พบได้บ่อยในวัยกลางคน หรือเป็นก้อนจากการอักเสบที่ชั้นผิวหนังเช่นรูขุมขนอักเสบ หรือฝี ก้อนจากสิ่งแปลกปลอมในร่างกายจากการเคยทำหัตถการใดๆ เป็นต้นกรณีกลับมาเป็นซ้ำ ก็ยังมีการวินิจฉัยที่ใกล้เคียงกับที่กล่าวไป การตรวจให้แน่ชัดอาจต้องตรวจร่างกาย คลำก้อนจริงร่วมด้วย แต่ถ้าจับแล้วเจ็บ เป็นค่อนข้างเฉียบพลันอาจจะเกิดจากการอักเสบหรือติดเชื้อของผิวหนังเบื้องต้นไม่ไปบีบหรือคลำก้อนดังกล่าวเอง ยังไม่เอายาอะไรไปทา ไม่ไปกดทับบริเวณดังกล่าวบ่อยๆ ถ้าไม่สบายใจ ก้อนโตเร็ว กดเจ็บมาก มีเลือดหรือหนองไหล ควรไปพบแพทย์